 

**מכרז פומבי ממוכן דו-שלבי מספר 05/24** לקבלת שירותי עיצוב, הפקה, הפצה וניהול דברי דואר

1. בנק ישראל (להלן: "**הבנק**") מזמין בזה הצעות לקבלת שירותי עיצוב, הפקה, הפצה, ניהול, בקרה, תפעול, הדפסה וכל שירות אחר רלוונטי למשלוח דברי דואר (להלן: "**הפרויקט**" או "**השירותים**"), הכל על פי האיפיון המפורט במסמך הגדרת השירותים המצורף כחלק ד למסמכי המכרז (להלן: "**המיפרט**") וכמתואר להלן.
2. תקופת ההתקשרות היא ל-**3 שנים** (כפוף לאפשרות הבנק בהסכם ההתקשרות לקצרה). כמו כן, הבנק רשאי לממש אופציה להאריך את תקופת ההתקשרות מעת לעת בין לשירותים מסוימים הנכללים במכרז ובין לכל הכלול בו, עד **3 שנים נוספות**. כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
3. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן:
	1. **המציע** הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
	2. **המציע\*** בעל ניסיון מוכח במתן שירותי עיצוב, הפקה, הפצה וניהול דברי דואר, כמפורט בסעיף 1.2.1-1.2.5 לחלק זה, בשנים 2021, 2022, 2023, תוך עמידה בתנאים המצטברים הבאים:
		1. בכל שנה, השירותים ניתנו לשלושה לקוחות לפחות.
		2. **בכל שנה, לכל לקוח,** היקף השירותים הכספי היה 300 אש"ח לפחות, ו/או נשלחו לפחות 100,000 מכתבים בביול רגיל.

\* המציע יכול לעמוד בתנאי הסף גם אם הניסיון הנדרש נצבר תחת זהות משפטית קודמת של המציע, בתנאי שהפעילות הרלוונטית לצורך עמידה בתנאי הסף השתלבה אצל המציע. החלטה בדבר הכרה בניסיון כאמור תהיה לפי שיקול דעתו הבלעדי של הבנק.

* 1. **המציע** הוא בעליו של בית דפוס פעיל, שהינו בעל תו תקן הישראלי (ת"י) והתקן הבינלאומי ISO 9001 :2008 של ארגון התקינה הבינלאומי.
	2. **המציע** מנהל ו/או מחזיק מאגרי מידע של שלושה לקוחות לפחות, אשר חלה עליהם רמת אבטחה "גבוהה", בהתאם להוראות תקנות הגנת הפרטיות (אבטחת מידע), תשע"ז-2017,.
	3. **למציע או לקבלן משנה מטעמו,** היתר כללי בתוקף למתן שירותי דואר כמותי על פי חוק הדואר, התשמ"ו-1986, על שמו או על שם קבלן המשנה.
1. רק הצעה שתזכה בניקוד איכות מינימלי כמפורט במסמכי המכרז, תוכל לזכות במכרז.
2. ההצעות למכרז יוגשו במערכת מכרזים אלקטרונית, כמפורט בסעיף 5 לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
3. המועד האחרון להגשת ההצעות הוא ‏יום חמישי 16 ינואר 2025 , בשעה 12:00.
4. מסמכי המכרז במלואם נגישים באתר האינטרנט של בנק ישראל שכתובתו: [www.boi.org.il](http://www.boi.org.il), תחת "מכרזים והתקשרויות", וניתן להוריד אותם משם.
5. הודעה זו מתפרסמת גם באתר הבנק, בעברית ובערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552289 או בדוא"ל tenders@boi.org.il.
6. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

**הבנק אינו חייב לקבל את ההצעה הזולה ביותר, או הצעה כלשהי**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז**